કોંગ્રેસના અધ્યક્ષ રાહુલ ગાંધી હાલ કૈલાશ માનસરોવરની યાત્રા માટે ચીન ગયા છે. રાહુલ ગાંધીની ચીન યાત્રા પર ભાજપે પ્રેસ કોન્ફરન્સ યોજી શાબ્દિક પ્રહારો કર્યા હતા. ભાજપના પ્રવક્તા સંબિત પાત્રાએ રાહુલ ગાંધી પર આરોપ લગાવ્યો કે તેઓ ચીનના પ્રવક્તાની જેમ બોલે છે. રાહુલ ગાંધીને માત્ર ચીન પર વિશ્વાસ છે. ભાજપે પૂછ્યું કે, ડોકલામ વિવાદ સમયે રાહુલ ગાંધીએ ચીનમાં કોની-કોની મુલાકાત લીધી હતી તેનો ખુલાસો કરે. એટલું જ નહીં સંબિત પાત્રાએ રાહુલ ગાંધીને ચાઈનીઝ ગાંધી સુધી કહી દીધા.